text: Sydøstjyllands Politi skærper indsatsen mod indbrud
  01 juli 2010 kl. 13.23
  I områder med mange indbrud bliver patruljeringen øget.
  Politiet sætter en ny kampagne med overskriften ?Beskyt dig mod indbrud?.
   
  I årets første måneder har der været færre indbrud end sidste år.
  Politidirektør Lone Sehested siger:
  - Det er meget positivt, at antallet af indbrud er på vej ned. Vi vil bruge den positive tendens til at forstærke indsatsen mod  indbrud - ikke mindst fordi det for mange ofre er meget grænseoverskridende, at en gerningsmand har tiltvunget sig adgang til ens hjem. Og tabet af uerstattelige ting kan være svært at komme sig over, siger Lone Sehested.
   
  Sydøstjyllands Politi har udvalgt 6 boligområder i politikredsen, hvor de vil husstandsomdele folderen "Beskyt dig mod indbrud".
  Den bedste form for forebyggelse mod kriminalitet er risikoen for opdagelse, siger Lone Sehested, så derfor opfordrer hun til, at hvis man ser mistænkelige biler eller personer i sit boligområde, så meddel det til politiet på 114.
  